paragraph_text: Sitka, pleme američkih Indijanaca sa zapadnih obala otoka Baranof i Chichagof pred obalom Aljaske. Jezično pripadaju porodici Koluschan, odnosno skupini plemena poznatoj kao Tlingit. Njihova naselja su bila: Sitka, na mjestu suvremenog grada Sitka; Dahet; Keshkunuwu; Kona; Kushtahekdaan; Tlanak; Tluhashaiyikan, nasuprot Mount Edgecombe; i ljetne kampove Old Sitka, na otoku Baranof; i Silver Bay.